钦定古今图书集成/明伦汇编/闺媛典/第009卷 > 《洛阳女儿行》王维
## 钦定古今图书集成/明伦汇编/闺媛典/第009卷 > 《洛阳女儿行》王维

“洛阳女儿对门居，才可容颜十五馀。良人玉勒乘骢
马，侍女金盘脍鲤鱼。画阁朱楼尽相望，红桃绿柳垂
檐向。罗帏送上七香车，宝扇迎归九华帐。狂夫富贵
在青春，意气骄奢剧季伦。自怜碧玉亲教舞，不惜珊
瑚持与人。春窗曙灭九微火，九微片片飞花璅。戏罢
曾无理曲时，妆成只是熏香坐。城中相识尽繁华，日”
夜经过赵李家。谁怜越女颜如玉，贫贱江头自浣纱。